Terrorizmussal vádolja a volt prágai imámot és két családtagját a cseh rendőrség
Mindhárom személy szökésben van, feltehetően Európán kívül.
Terrorizmussal vádolt meg a cseh rendőrség három cseh állampolgárt, köztük Samer Shehadeh volt prágai imámot - írta keddre virradóra internetes felületén a Mladá Fronta Dnes című napilap.

Rajta kívül terrorizmussal vádolta meg a rendőrség a volt imám 27 éves fivérét, Omar Shehadehet és feleségét, a 24 éves Fatimát, akit Christinának hívtak, mielőtt felvette az iszlám vallást.

A Shehadeh fivérek palesztin származásúak, de mindketten Prágában születtek.

Fotogalerie: Muslimský duchovní vůdce Sámer Shehadeh v sídle Islámské nadace v Praze v roce...


A cseh titkosszolgálat fényt derített arra, hogy Omar Shehadeh 2016 októberében Szíriába utazott, ahol csatlakozott az al-Kaida terrorhálózat ottani ágához, a korábban an-Nuszra Frontként, manapság pedig a Dzsabhat Fatah es-Sámként ismert szélsőséges szervezethez.

Követte őt Szíriába a felesége, Fatima is, aki az iszlám törvénykezés, a saría szabályai szerint ment hozzá feleségül. Omar többhetes kiképzésen esett át Szíriában, elsajátította a fegyverek és pokolgépek használatát, illetve harcra is kiképezték, majd kiképzőnek választották ki.

A történet kulcsfigurája Samer Shehadeh volt, aki segített nekik abban, hogy Szíriában utazzanak, és ott felvegyék a kapcsolatot a terroristákkal. Emellett hirdette a muzulmánok körében az iszlamista ideológiát, a többi között a WhatsApp üzenetküldő alkalmazás használatával. A titkosszolgálat figyelte az elektronikus levelezését.

Mindhárom személy szökésben van, feltehetően Európán kívül.
#Csehország #fontoskulfold